Afrikaans is die grootste en beste taal op aarde, hoor. Regtig. Fokken sweer. | Watkykjy
Dis die grootste taal in Afrika!
Dis harder as Amerika!
Dis die grootste taal in die wêreld, dit moet julle glo
Dis die beste taal op die aardbol, in die hemele daarbo
orals praat die mense dit, in sy glansryke gloria
in Rykshaviek en Moskou en selfs in Pretoria
Dis die roepstem van ‘n nasie, ‘n volk wat dien en vrees
Dis die kryt van elke oorlog, en die lied by elke fees
Dis die taal van alchemiste, verander yster-erts in goud
en almal wat dit praat, se gramatika is sonder fout
Afrikaans het baie woorde, dit het selfs ‘n woordeboek
met gekruide idiome, as jy iemand graag wou vloek
Dit het onstaan in die kombuis maar deur die hele huis versprei
Die reus troon bo die wolke maar sy voete is van klei. Djokovic verloor teen kwalifiseerder | Netwerk24
Novak Djokovic het Sondag met ’n vreemde vertoning vorendag gekom teen Taro Daniel, ’n Japannese kwalifiseerder, by die BNP Paribas Ope in Kalifornië, Amerika.
Novak Djokovic het gesukkel by die BNP Paribas Ope. Foto: Getty Images
Djokovic, wat terugkeer ná ’n operasie aan sy regterelmboog, was ’n skadu van sy ou self en het die stryd teen Daniel met 7-6(3), 4-6, 6-1 verloor om vinnig uit te val in ’n toernooi wat hy al vyf keer gewen het.
“Dit het gevoel soos my heel eerste beroepswedstryd, baie vreemd,” het Djokovic ná afloop van die nederlaag gesê.
“Ek het heeltemal ritme verloor en het in die afgelope paar weke ’n bietjie met my gesondheid gesukkel.”
Djokovic het verlede jaar ná Wimbledon ses maande afgevat en het sy terugkeer vanjaar in Januarie by die Australiese Ope gemaak, waar hy in die vierde ronde verloor het. Hy is kort hierna in Switserland aan die elmboog geopereer.
“Ek was dankbaar om so vinnig ná die operasie weer op die baan te kan wees, maar terselfdertyd het dit glad nie goed gevoel nie. Daar was baie senuwees en ek het soveel ongedwonge foute gemaak.”
Dit is veral Djokovic se vertoning in die laaste stel wat die wenkbroue laat lig het.
Die tenniskommentator Jim Courier het gesê dit het gelyk of Djokovic oorgegee het.
Ek het heeltemal ritme verloor en het in die afgelope paar weke ’n bietjie met my gesondheid gesukkel
“Die vrae oor sy nederlaag sal net meer raak. Ons het gewonder hoe hy ná sy operasie sou lyk en hoe sy elmboog sal reageer op die spanning, maar dit is sy kop en sy hart wat in hierdie wedstryd nie reg gereageer het nie. Dit is baie verwarrend,” het Courier gesê.
Roger Federer, die verdedigende kampioen, het dieselfde lot as Djokovic vermy deur die Argentyn Federico Delbonis met 6-3, 7-6(6) te klop.
Die Fransman Gaël Monfils kon ook daarin slaag om John Isner van Amerika met 6-7(5), 7-6(3), 7-5 te klop. - Reuters
Meer oor: Novak Djokovic | Indian Wells
Neville se nuwe protégé maak stem dik
Suid-Koreaan Hyeon klop Djokovic
Federer en Djokovic op koers